CELEX: 62016CN0506
Language: el
Date: 2016-09-26 00:00:00
Title: Υπόθεση C-506/16: Αίτηση προδικαστικής αποφάσεως την οποία υπέβαλε το Tribunal da Relação do Porto (Πορτογαλία) στις 26 Σεπτεμβρίου 2016 — José Joaquim Neto de Sousa κατά Πορτογαλικής Δημοκρατίας

5.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 454/19
            
         
      Αίτηση προδικαστικής αποφάσεως την οποία υπέβαλε το Tribunal da Relação do Porto (Πορτογαλία) στις 26 Σεπτεμβρίου 2016 — José Joaquim Neto de Sousa κατά Πορτογαλικής Δημοκρατίας
      (Υπόθεση C-506/16)
      (2016/C 454/34)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal da Relação do Porto
      
         Διάδικοι στην υπόθεση της κύριας δίκης
      
      
         Εκκαλών: José Joaquim Neto de Sousa
      
         Εφεσίβλητη: Πορτογαλική Δημοκρατία
      
         Προδικαστικό ερώτημα
      
      Αντιβαίνει στις διατάξεις της δεύτερης (1) και της τρίτης (2) οδηγίας για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων εθνική κανονιστική ρύθμιση η οποία προβλέπει την αποζημίωση των υλικών ζημιών του υπαίτιου για το ατύχημα οδηγού, σε περίπτωση θανάτου της συζύγου του, η οποία επέβαινε στο όχημα, όπως προβλέπει το άρθρο 7, παράγραφος 3, του Decreto ley (νομοθετικού διατάγματος) 522/85, της 31ης Δεκεμβρίου 1985, όπως τροποποιήθηκε με το Decreto ley (νομοθετικό διάταγμα) 130/94, της 19ης Μαΐου 1994;
      
         (1)  Δεύτερη οδηγία 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1984, L 8, σ. 17).
      
         (2)  Τρίτη οδηγία 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1990, L 129, σ. 33).